**F e l h í v á s**

Ezúton tájékoztatom a lakosságot, illetve valamennyi, a településen székhellyel, telephellyel rendelkező gazdálkodó szervezetet, a Paks Város területén működő civil szervezeteket és a helyben működő egyházakat (továbbiakban Partnereket), hogy Paks Város Önkormányzata által megtárgyalt, valamint a 71/2017. (V.29.) Kt. számú határozattal jóváhagyott **„Javaslat a településképi arculati kézikönyv elkészítésére és a településképi rendelet megalkotására, valamint a Helyi Építési Szabályzat felülvizsgálatára a településképi rendelettel való összhang miatt”**, valamint a 2016. évi LXXIV. törvény 12. § (2) bekezdése alapján megkezdte településképi arculati kézikönyvének elkészítését és a településképi rendelet megalkotását.

A településképi arculati kézikönyv a település bemutatásával, az értékek megismertetésével és az útmutató résszel tárja fel az épített környezet szépségeit városunkban. Várjuk a leendő, és a már bejelentkezett Partnerek **véleménynyilvánítását a településképi szempontból meghatározó építészeti, műemléki, táji és természeti értékekre**, valamint a településképi jellemzőkre vonatkozóan a **véleményezési szakaszban**!

**Az önkormányzat – a teljes körű nyilvánosság biztosításának érdekében - lakossági fórumot tart 2019. 08. 07-én 17:00 órakor a Paksi Polgármesteri Hivatal nagy házasságkötő termében. A véleményezési dokumentáció 2019.07.31-től a** [**www.paks.hu**](http://www.paks.hu) **honlapon a „hirdetmények, közzétételek” rovatban, valamint személyesen a Paksi Polgármesteri Hivatal 223-as irodájában tekinthető meg.**

A Partnerek az eljárásba az Önkormányzat Polgármesteréhez **2019.08.15-ig** benyújtott írásbeli kérelemmel, illetve vélemény, javaslat, észrevétel megküldésével jelentkezhetnek be.

A kérelemben meg kell jelölni az eljárás tárgyát, amennyiben a bejelentkezni kívánó Partner természetes személy, úgy a nevét, lakcímét, levelezési címét, telefonszámát és e-mail címét, egyéb esetben a Partner nevét, székhelyét, képviselőjét, levelezési címét, telefonszámát és e-mail címét. A kérelmet papíralapon a Polgármesteri Hivatal címére (7030 Paks, Dózsa György u. 55-61.) személyesen vagy postai úton eljuttatva, elektronikus levélben a pm.titkarsag@paks.hu e-mail címre megküldve lehet benyújtani.

Paks, 2019.07.19.

Szabó Péter

polgármester